**УНИВЕРЗИТЕТ У БЕОГРАДУ**

**ФИЛОЗОФСКИ ФАКУЛТЕТ**

05/4-02 бр. 648/1

03.04.2024. године

**З А П И С Н И К**

Са II ванредне седнице Изборног већа Филозофског факултета у Београду која је одржана 02. и 03.04.2024. године, у трајању од 24 часа.

Председник Изборног већа је дана 25.03.2024. године донео Одлуку број 571/1, којом је одређено је одржавање II ванредне седнице Изборног већа Филозофског факултета у Београду путем онлајн платформе за гласање. Оваква Одлука је донета имајући у виду да се Универзитет у Београду обратио Филозофском факултету дана 05.03.2024. године дописом бр. 612-4843/8-21 којим је остављен рок свим факултетима да се до 05.04.2024. године изјасне о подршци кандидату за ректора. Одлуком је одређено да електронско изјашњавање чланова и чланица Изборног већа почиње у уторак, 02.04.2024. године у 13:00 часова, а завршава се у среду, 03.04.2024. године у 13:00 часова.

У Одлуци је истакнуто да у случају евентуалне спречености чланови и чланице Изборног већа благовремено, најкасније до почетка седнице, известе председника већа навођењем разлога одсуства путем мејл адресе opsta@f.bg.ac.rs, имајућу у виду чињеницу да неоправдано одсуство са седница Наставно научног већа и Изборног већа представља повреду радне обавезе.

У петак, 29.03.2024. године запосленима је путем мејла са адресе opsta@f.bg.ac.rs достављена Одлука којом је одређено одржавање седнице Изборног већа, као и упутство за приступ гласању. Истог дана, дневни ред седницe, као и материјали су постављени на интернет страници Универзитета у Београду – Филозофског факултета, а чланови и чланице Изборног већа су обавештени путем мејла да је материјал доступан на сајт Факултета: <https://www.f.bg.ac.rs/zaposleni/vece>.

Дана 02.04.2024. године сваки члан и чланица Изборног већа је пре почетка гласања добио/ла на своју мејл адресу аутоматски генерисану поруку која је садржала јединствени линк за приступ гласању. Отварањем линка, приступа се седници Изборног већа, чиме се евидентира присуство седници и на тај начин се обезбеђује утврђивање кворума. Након отварања линка намењеном за гласање, сваки члан/ица Изборног већа је имао/ла могућност да одабере једну од понуђених опција:

1. да у гласачком листу за све тачке буде означен глас „за“, уз могућност да за тачке за које желите промените глас;
2. да гласачки лист буде учитан тако да не буде унапред означен било који глас, што значи да ћете за сваку тачку појединачно морати да означите свој глас.

Након обављеног гласања (попуњавањем гласачког листа и кликом на дугме „Гласај“), добили су поруку на порталу да су гласови успешно сачувани, а након потврде и клика ,,Гласај“, линк за гласање би се аутоматски деактивирао, како би се спречила могућност вишеструког гласања**.**

На дан одржавања седнице укупан број чланова Изборног већа Факултета је **245**, од тога 114 редовних професора, 55 ванредних професора, 59 доцената, 4 наставника страних језика и 13 асистената. Позиви за изјашњавање упућени су свим члановима Изборног већа који имају право гласа.

Гласање је трајало тачно 24:00 часова.

Увидом у резултате електронског изјашњавања констатује се да су чланови и чланице Изборног већа донели следеће одлуке:

I

Предложени дневни ред седнице Већа је прихваћен.

Укупан број гласова: **195 ЗА, 4 УЗДРЖАН.**

II

Изборно веће није прихватило Листу евидентираних кандидата за ректора Универзитета у Бегораду и донело следећу

О Д Л У К У

1. Не даје се подршка предлогу Универзитета у Београду-Архитектонског факултета да се др Владан Ђокић, редовни професор, изабере за ректора Универзитета у Београду за школску 2024/25, 2025/2026. и 2026/27. годину.

Укупан број гласова: **108 ЗА, 28 ПРОТИВ**, **63 УЗДРЖАНА**

ЗАПИСНИЧАРКА ПРЕДСЕДНИК ВЕЋА

Зора Јовановић проф. др Данијел Синани