**NASTAVNO-NAUČNOM VEĆU**

**FILOZOFSKOG FAKULTETA**

**UNIVERZITETA U BEOGRADU**

Na sednici Nastavno-nauènog veæa Filozofskog fakulteta Univerziteta u Beogradu održanoj 22. februara 2024. godine doneta je odluka da se pokrene postupak za izbor dr *Vanje Subotiæ* u zvanje *nauèni saradnik*. Nastavno-nauèno veæe je na istoj sednici formiralo Komisiju za ocenu ispunjenosti uslova za izbor u nauènog zvanje koju čine sledeći članovi:

* dr *Miljana Milojević*, vanredna profesorka Odeljenja za filozofiju Filozofskog fakulteta Univerziteta u Beogradu, *predsednica komisije*
* dr*Voin Milevski*, vanredni profesor Odeljenja za filozofiju Filozofskog fakulteta Univerziteta u Beogradu, *član komisije*
* dr*Janko Nešić*, naučni saradnik Instituta društvenih nauka u Beogradu, *spoljni član komisije*

Komisija je pregledala dokumentaciju, analizirala profesionalni angažman kandidatkinje, kao i njene nauène radove, i saèinila izveštaj prema kriterijumima navedenim u (i) *Zakonu o nauci i istraživanju,* (ii)*Pravilniku* *o sticanju istraživaèkih i nauènih zvanja*, objavljenom u *Službenom glasniku Republike Srbije*, broj 159, od 30. decembra 2020. godine, kao i izmenama istog pravilnika od 20.02.2023. godine, i, naposletku (iii) *Statutu Filozoskog fakultetaUniverziteta u Beogradu*. Komisija ima èast da podnose Veæu sledeæi

**IZVEŠTAJ**

**O ISPUNJENOSTI USLOVA ZA IZBOR DR VANJE SUBOTIĆ U ZVANJE NAUČNI SARADNIK**

1. **BIOGRAFIJA I OSNOVNI PODACI O PROFESIONALNOM RAZVOJU**

Vanja Subotić je rođena 12.09.1994. u Beogradu, gde je završila Filološku gimnaziju (smer: živi jezici–francuski jezik) 2013. godine kao nosilac Vukove diplome i iste godine upisala studije filozofije na Filozofskom fakultetu Univerziteta u Beogradu. Studije je završila 2017. godine kao student generacije na Odeljenju za filozofiju sa prosekom 9.91 i sa diplomskim radom *Ričard Montegju o da-klauzi* (oblast: filozofija jezika). Master studije filozofije na istom fakultetu je završila 2018. godine sa prosekom 10 i sa master radom *Procesiranje prirodnog jezika i jezička kompetencija iz perspektive novog konekcionizma* (oblast: filozofija kognicije, filozofija nauke). Master studije računarstva u društvenim i humanističkim naukama je završila pri Centru za multidisciplinarne studije Univerziteta u Beogradu 2021. godine sa prosekom 9.86 i sa master radom *Primena multivarijacione analize u istraživanju ekspertskog viđenja referencijalnih intuicija* (oblast: eksperimentalna filozofija–eksperimentalna semantika).Tokom osnovnih i master studija bila je stipendistkinja Fonda *Dositeja* i korisnica sredstava za naučno usavršavanje iz *Zadužbine Đoke Vlajkovića*.

Radno iskustvo je počela da stiče kao nastavnica filozofije i logike u *Gimnaziji Crnjanski* u periodu od oktobra do kraja decembra 2018. godine. Subotićeva je potom upisala doktorske studije filozofije na Filozofskom fakultetu Univerziteta u Beogradu februara 2019. godine, a počela da radi kao *istraživačica-pripravnica* na Institutu za filozofiju Filozofskog fakulteta od marta iste godine. Na doktorskim studijama je položila sve ispite sa ocenom 10 i januara 2021. godine odbranila predlog teme disertacije *Jezička kompetencija i novi empirizam u filozofiji i nauci* (oblast: filozofija jezika, filozofija kognicije, filozofija nauke), nakon čega je izabrana u zvanje *istraživačice-saradnice* iste godine.

Od školske 2020/2021. do 2023/2024. godine učestvuje u izvođenju nastave na Odeljenju za filozofiju (predmeti *Filozofija duha, Uvod u filozofiju*, *Uvod u filozofiju i kritičko mišljenje*). Deo je radne grupe dekana za unapređenje statusa istraživača na Filozofskom fakultetu, a učestvovala je i u radu komisije za akreditaciju Filozofskog fakulteta kao naučno-istraživačke organizacije.

Subotićeva je do sada obavljala naučni rad u okviru 3 projekta (*Dinamički sistemi u prirodi i društvu: filozofski i empirijski aspekti*, finansiran od strane Ministarstva prosvete Republike Srbije, *Čovek i društvo u vreme krize* finansiran od strane Filozofskog fakulteta Univerziteta u Beogradu, *TechEthos*, finansiran u okviru HORIZON2020 poziva, partner: Centar za promociju nauke) i učestvovala u pisanju 7 nacionalnih i međunarodnih projekata. Objavila je do sada 11 naučnih radova i izlaganja u celosti u recenziranim nacionalnim i međunarodnim časopisima i tematskim zbornicima, učestvovala na više od 20 nacionalnih i međunarodnih konferencija, i više od 10 letnjih i zimskih škola i radionica za dodatno usavršavanje.

Subotićeva je takođe saradnica Centra za promociju nauke u Beogradu i sertifikovani naučni komunikator, što je primenjivala tokom učešća i suorganizovanja postavke za *Festival nauke* i *Evropsku noć istraživača*. Učestvovala je u nizu radio i televizijskih emisija, podkasta i tribina (*Solaris*, *Hoću da znam*, *Digitalne ikone*, *Radio Galaksija*, *ŽenergijaHUB*, prilozi zaRTS Nauka, nastupi na *Čumić festu* i u *Kulturnojstanici Svilara*) na temu konverzacione veštačke inteligencije, a pisala je i uvodnik o metodološkim i filozofskim aspektima upotrebe četbotova za naučnopopularni časopis *Elementi*. Prevela je 3 stručna teksta iz oblasti filozofije duha (objavljeno u tematu časopisa *Kritika*) i jedan deo knjige Grega Gejdža i Tima Marzula *Kako vaš mozak radi – neuronaučni eksperimenti za svakoga* (izdavač Centar za promociju nauke).

1. **KVANTITATIVNA OCENA NAUČNO-ISTRAŽIVAČKOG RADA – KOMPLETNA BIBLIOGRAFIJA OD IZBORA U ISTRAŽIVAČKO ZVANJE**

**Period 2019-2021**.

**M22/23[[1]](#footnote-2)** Sikimić, V., Nikitović, T., Vasić, M. &**Subotić, V.** (2020). Do Political Attitudes Matter for Epistemic Decisions of Scientists? *Review of Philosophy and Psychology,* 12:775–801.

**M24** Milojević, M. &**Subotić, V.** (2020). Eksplorativni status postkonekcionističkih modela. *Theoria* (Belgrade), 63: 135–164.

**M33** Berber, A. &**Subotić, V.** (2020). Norme u nauci: izvori i izazovi. *Tematski zbornik radova sa skupa Banjalučki novembarski susreti* (str. 371-382). Banja Luka: Izdavački centar Filozofskog fakulteta Univerziteta u Banjoj Luci.

**M63** Subotić, V. (2020). Kosmologija i prirodni zakoni: Kant o nužnosti i ekstrapolaciji prirodnih zakona. *Zbornik izlaganja sa 19. Međunarodne filozofske škole Felix Romuliana*. Zaječar: CEKIT.

**M63** Subotić, V. (2020). Experimental Turn in Ordinary Language Philosophy or How I Learned to Stop Worrying and Love Empirical Testing of Intuitions. *Tematski zbornik radova sa međunarodnog skupa Nauka i savremeni univerzitet* 9: *Novi pravci istraživanja u društvenim u humanističkim naukama* (str. 217–226). Niš: Izdavački centar Filozofskog fakulteta Univerziteta u Nišu.

Ukupno: 9,3 bodova

**Period 2021-2023.**

**M23** Subotić, V. (2021). Logičko zaključivanje i ekspertiza: prednosti konekcionističkog razmatranja entimema. *Filozofska istraživanja*, 161: 197-211.

**M24**Subotić, V. (2021). Zdravorazumska psihologija, eliminativizam i sadašnjost konekcionizma. *Theoria (Belgrade)*, 64: 173-196.

**M23** Berber, A. &**Subotić, V.** (2022). The Anti-Individualistic Turn in the Ethics of Collegiality: Can Good Colleagues Be Epistemically Vicious? *TheJournal of Value Inquiry,* <https://doi.org/10.1007/s10790-022-09922-5>

**M23** Subotić, V. (2023). Misfiring: Tyler Burge contra Disjunctivism. *Prolegomena*, 22: 5-26.

**M14** Subotić, V. (2023). The Applied Ethics of Collegiality: Corporate Atonement and the Accountability for Compliance in World War II. U N. Cekić (ur.),*Virtues and Vices - Between Ethics and Epistemology* (str. 245-262). Beograd: Filozofski fakultet.

**M23** Nešić, J., **Subotić, V.,** Nurkić, P. (2024, *u štampi*). The Therapeutic Role of Monastic Paideia for ASD Individuals: The Case of Hildegard of Bingen and her *Lingua Ignota*. *Eidos*: *A Journal for Philosophy of Culture,* 8(2)*.*

Ukupno: 25 bodova

**Odbranjena doktorska disertacija**

**M70** Subotić, V. (2023). *Jezička kompetencija i novi empirizam u filozofiji i nauci*. Beograd: Filozofski fakultet.

Dodatno: 6 bodova

|  |  |  |
| --- | --- | --- |
| **Kategorija** | **Broj bodova prema kategoriji** | **Broj radova prema kategoriji** |
| **M23** | **4** | **5** |
| **M24** | **4** | **2** |
| **M14** | **5** | **1** |
| **M33-M63** | **1-0,5** | **3** |

Tabela 1 Pregled radova u periodu 2019-2023.

|  |  |  |  |  |
| --- | --- | --- | --- | --- |
| **Zvanje** | | | **Neophodno XX** | **Ostvareno** |
| *Naučni saradnik* | | | **16** | **34,3 + 6 (M70)** |
| **Obavezni (1)** | **M10**+**M20**+M31+M32+**M33**+M41+M42+M43+M44+M45+M51+M52 | **10** | | **33,3** |
| **Obavezni (2)** | M11+M12+M21+M22+**M23**+**M24**+M31+M41+M42 | **7** | | **27,3** |

Tabela 2 Pregled ostvarenih bodova u periodu 2019-2023.

**Analiza izabranih radova**

*Samostalni radovi*

*Međunarodni časopis kategorije* ***M23***

U radu „Logičko zaključivanje i ekspertiza: prednosti konekcionističkog razmatranja entimema“, objavljenom u časopisu ***Filozofska istraživanja*** u 2021. godini, Subotićeva stavlja debatu između dve suprotstavljene paradigme u kognitivnoj nauci, konekcionističke i simboličke, u kontekst vernog modelovanja logičkog zaključivanja ljudi. Dok simbolička paradigma insistira na urođenim pravilima kao konstitutivnim za ljudske kognitivne procese, konekcionistička paradigma akcentuje učenje na osnovu podataka, to jest iskutvo kao izvor ljudskih kognitivnih procesa. Osvrćući se na razvoj kognitivnih modela koje su nudile ove paradigme počevši od osamdesetih godina prošlog veka, Subotićeva uvodi ključnu razliku na kojoj se pokazuje funkcionalnost modela – predstavljanje ekspertskog zaključivanja u odnosu na početničko zaključivanje. Oslanjajući se na fenomen „kreativnog fenomena“ uvedenog u Anđelković (2007), koji podrazumeva slučajeve odstupanja od pravila u kojima dolazi do izražaja ekspertiza, Subotićeva argumentuje da su konekcionistički modeli logičkog zaključivanja metodološki uspešniji i psihološki plauzibilniji. Specifično, Subotićeva gradi argumentaciju analizirajući konekcionističke modele iz devedesetih godina prošlog veka koji implementiraju rekurentne veštačke neuronske mreže i savremene konekcionističke modele bazirane na dubokom učenju kako bi pokazala da je mehanizam u poozadini entimemisanja konekcionistički, i da se iscrpljuje u prepoznavanju šablona, kao i da se razlika između eksperata i početnika locira ne samo u brzini prepoznavanja već i u kvalitetu šablona. Rad vešto kombinuje pristupe iz filozofije kognicije sa uvidima iz filozofske psihologije.

U radu „Misfiring: Tyler Burge contra Disjunctivism“, objavljenom u časopisu ***Prolegomena*** u 2023. godini, Subotićeva se dotiče rasprave na razmeđu filozofije duha i filozofije jezika, koristeći se pritom i uvidima i idejama iz filozofske psihologije. Glavno polazište u radu je teorija percepcije Tajlera Bardža, tzv. perceptualni anti-individualizam, koju je iznosio u nizu publikacija od 2006. pa do 2022. godine. Bardž svoju teoriju gradi i na argumentima uperenim protiv naivnog realizma i disjunktivizma, čiji predstavnik je, između ostalih, Džon Kembel. Subotićeva prvo pokazuje da Bardževa kritika Kembelove pozicije kao nenaučne maši metu – u pitanju su stanovišta koja proističu iz radikalno drugačijih pretpostavki o prirodi perceptivnih stanja, referenciji perceptivnih demonstrativa, i, naposletku, ulozi empirijskih nauka u formulisanju ubedljive argumentacije u filozofiji. Nakon toga, Subotićeva okreće oštricu Bardževe kritike ka njegovoj poziciji. Naime, na isti način na koji Bardž kritikuje naivni realizam i disjunktivizam postavljajući standard „naučnosti“ koji teorija percepcije treba da dostigne, ni perceptualni anti-individualizam se ne pokazuje u boljem svetlu ako u vidu imamo psihološki fenomen kognitivne penetrabilnosti percepcije. Subotićeva tvrdi kako ovaj fenomen, koji je empirijski testiran ali teorijski kontroverzan, može da bude obuhvaćen unutar različitih istraživačkih programa u psihologiji percepcije, ali ne i unutar teorijskih obaveza koje sa sobom nosi istraživački program Dejvida Mara koji usvaja Bardž, i na osnovu kog gradi specifično viđenje o racionalnosti perceptivnih procesa.

*Nacionalni časopis međunarodnog značaja kategorije* ***M24***

U radu „Zdravorazumska psihologija, eliminativizam i sadašnjost konekcionizma“, objavljenom u časopisu ***Theoria*** u 2021. godini, Subotićeva produbljuje analizu konekcionističke paradigme iz perspektive filozofije duha. Osvrćući se na seminalni rad Remzija, Stiča i Gerona (1990) u kome se konekcionistička paradigma povezuje sa eliminativnim materijalizmom, Subotićeva ispituje ponuđeni argument autora u prilog ove veze u okvirima savremenog konekcionističkog modelovanja baziranog na dubokom učenju. Naime, veza između eliminativizma kao pozicije u filozofiji duha kojom se zdravorazumska psihologija proglašava nelegitimnom i nepotrebnom za objašnjenje mentalnih stanja i konekcionizma ogleda se u tome što bi konekcionistički modeli trebalo da pruže način za izbegavanje propozicijske modularnosti na koju je zdravorazumska psihologija teorijski obavezana budući da se mentalna stanja koncipiraju kao propozicijski stavovi koji su semantički interpretabilni i funkcionalno diskretni. Iz toga sledi da ako konekcionistički modeli verno predstavljaju ljudske kognitivne procese, onda je eliminativizam u pogledu zdravorazumske psihologije tačan, i zdravorazumska psihologija zaista ne treba da ima privilegovano mesto u naučnom objašnjenju. Subotićeva uvodi eliminativizam ograničenog uticaja. Ovakva pozicija omogućava da se eliminativizam učini konzistentnijom i manje kontroverznom pozicijom, jer bi njen domen važenja bio subpersonalni, a ne personalni nivo, to jest nivo propzicijskih stavova. Subpersonalni nivo je ujedno nivo na kom savremeni konekcionistički modeli i operišu – drugim rečima, ovi modeli nam ne govore ništa o intencionalnim mentalnim stanjima koji se u okviru zdravorazumske psihologije koncipiraju kao propozicijski stavovi, već lociraju mehanizme u pozadini kognitivnog procesiranja. Na ovaj način se ostavlja prostor za primenu zdravorazumske psihologije u nekim naučnim disciplinama, ali ne i u kognitivnoj neuronauci.

*Koautorski radovi*

*Međunarodni časopis kategorije* ***M23***

U radu „The Anti-Individualistic Turn in the Ethics of Collegiality: Can Good Colleagues Be Epistemically Vicious?”, objavljenom u časopisu ***Journal of Value Inquiry*** u 2022. godini, Subotićeva zajedno sa koautorkom A. Berber preisputuje i proširuje novu granu normativne etike, etiku kolegijalnosti Monike Becler i Jorga Loškea (2021), putem socijalne epistemologije i epistemologije vrline i poroka. Subotićeva i Berberova usvajaju anti-individualističku perspektivu i pokazuju da jednosmerna evaluacija kolegijalnosti—koja ne uzima u obzir dinamiku tima i kontekstnu zavisnost epistemičkih vrlina i mana koje sačinjavaju epistemički karakter osoba—onemogućava pravu procenu epistemičke kompetencije, i samim tim čini definiciju dobrog kolege kakvu promovišu Beclerova i Loške nedovoljno primenjivom u konkretnim instancama. Autorke grade argumentaciju preko razmatranja dva scenarija. Prema prvom, osoba krši standarde Beclerove i Loškea prema kojima bi mogla da se kvalifikuje kao dobar kolega jer ispoljava određenu epistemičku crtu (manu), međutim upravo ta epistemička crta obezbeđuje konkretan doprinos na kolektivnom nivou. Prema drugom, osoba ispunjava standarde Beclerove i Loškea prema kojima bi se kvalifikuje da bude okarakterisana kao dobar kolega zahvaljujući određenoj epistemičkoj crti (vrlini), ali je upravo zbog te crte doprinos kolektivu negativan, to jest timski rad je manje uspešan i efikasan uprkos navodno povoljnom epistemičkom karakteru osobe koja je član tog tima. Subotićeva i Berberova su jednako doprinele radu—od zajedničkog osmišljavanja argumentacije i centralne ideje, preko pisanja samog rada, pa do odgovora recenzentima i prepravljanju rada.

*Odbranjena doktorska disertacija, kategorija* ***M70***

U doktorskoj disertaciji*Jezička kompetencija i novi empirizam u filozofiji i nauci* (ukupno 176 strana na engleskom jeziku), odbranjenoj 14.12.2023. godine, Subotićeva formuliše i brani specifičnu empirističku poziciju otelotvorenu u konekcionističkoj kognitivnoj nauci i primenjuje je na pitanje prirode i porekla jezičke kompetencije. Bazirajući svoju argumentaciju na post-konekcionističkim modelima obučavanim putem algoritama dubokog učenja kao i na recentnim velikim jezičkim modelima, Subotićeva pokazuje da se relevantnost ovih modela ogleda u implikaciji da su *jezik i misli odvojeni*⎯nasuprot dugoj racionalističkoj tradiciji u filozofiji, lingvistici i kognitivnoj nauci koja ih je povezivala putem pretpostavke urođenosti i formalno-logičke structure i nudi koherentnu kritiku ove tradicije.Pored toga, Subotićeva nudi i klasifikaciju savremenih filozofa i naučnika u pogledu pripadanja taboru racionalista ili empirista. Podelivši jezičku kompetenciju na sintaksičku i semantičku, Subotićeva za svaku podvrstu pokazuje da kompleksnije, manje intuitivno i primamljivo shvatanje procesiranja sintakse i semantike kakvo sledi iz ontoloških i metodoloških obaveza koje nose post-konekcionistički modeli, može biti ubedljivije i plodotvornije od alternativne racionalističke pozicije. U te svrhe, Subotićeva kombinuje konekcionističku kognitivnu nauku sa uvidima iz kognitivne lingvistike (konstrukcionističke gramatike i teorija baziranih na upotrebi) kao i iz utelovljenog pristupa kogniciji, što do sada nije urađeno ni u filozofskoj ni u naučnoj literaturi. Naposletku, Subotićeva skicira pravac razvoja filozofije jezika baziran na rezultatima i argumentaciji unutar disertacije.

1. **KVALITATIVNA OCENA NAUČNO-ISTRAŽIVAČKOG RADA**

Kontinuirani rad dr Vanje Subotić je nagrađen u okviru Evropske asocijacije za filozofiju nauke, budući da je jedna od nekolicine mladih evropskih istraživača koja je dobitnica *EPSA Fellowship for Young Scholars*. Ovaj rad, pored publikovanja, podrazumeva i njeno učešće na naučnim skupovima i konferencijama, članstvo u međunarodnim udruženjima i popularizaciju nauke.

Dr Subotić je od 2019. do 2023. godine učestvovala na tačno 23 konferencije i seminara, od kojih su 3 nacionalne sa međunarodnim učešćem, a ostalo regionalne i međunarodne konferencije. Izdvojićemo samo neke od njih, fokusirajući se na najskorije i na one koje najbolje odražavaju kontinuitet u bavljenju specifičnim temama i na osnovu kojih su se gradile publikacije i doktorska disertacija.

—“Local and Global Explanatory Dynamics of Deep Learning Models in Cognitive Neuroscience”, *4th Lisbon International Conference on Philosophy of Science*, Portugal, 2023.

—“They Will Speak in New Tongues: Linguistic Competence in Natural and Artificial Persons”, *Minds, Persons, Cosmos Conference*, Trogir, Hrvatska, 2023.

—“The Stochastic Parrot and the Meat Machine” *Data Science Conference*, Beograd, Srbija, 2023. [Pozvani govornik za *AI & PHILOSOPHY* sesiju]

—“Reconstructing the Proto-Lexicon: Semantic Internalism and Externalism in Paleolinguistics”,*8th ProtoLang Conference*, Rim, Italija, 2023.

—“Neither Aristotelian nor Galilean: The Explanatory Prospects of LLMs”, *Objašnjenje i razumevanje u nauci i filozofiji II,* Srpska akademija nauka i umetnosti*,* Beograd, Srbija, 2023.

—“Uloga postkonekcionističkih modela u istraživanju ljudske kognicije” (u koautorstvu sa M. Milojević), *AI konferencija*, Srpska akademija nauka i umetnosti, Beograd, Srbija, 2023.

—“The Adversarial History of Connectionism: In Search of a Lost Revolution”, *2nd ESHS Early Career Scholars Conference*, Atina, Grčka / onlajn, 2021.

—“Deep Convolutional Neural Networks and How-Possibly Explanations in Cognitive Neuroscience”, *3rd EENPS Biannual Conference*, Beograd, Srbija / onlajn, 2021.

—“Deep Learning, Deeper Problems: Are We About to Resolve the Dispute Between Rationalists and Empiricists?”, *EECP Annual Workshop*, Tartu, Estonija, 2020.

—“Deep Learning & Neural Networks: A Vindication of Empiricism in Cognitive Science?” *Formal Methods and Science in Philosophy II*, Dubrovnik, Hrvatska, 2019.

—“Can Connectionism Save Usage-based Theories?” *4thSILFS Postgraduate Conference*, Urbino, Italija, 2019.

Uz to, dr Subotić je posvećena dodatnom akademskom usavršavanju koje ne samo da pokazuje njenu svestranost već i produbljivanje već postojećeg znanja i izoštravanje filozofskih veština u međunarodnom okruženju. Od 2019. do 2023. godine učestvovala je na tačno 15 obuka, radionica, letnjih i zimskih škola. Izdvojićemo, kao i slučaju izlaganja na naučnim skupovima, samo neke od njih koje su najskorije ili najrelevantnije za oblasti u kojima dr Subotić radi. Izdvojićemo i 3 specijalne obuke za posao koji dr Subotić obavlja.

—*Minds, Persons, Cosmos*, Ian Ramsey Centre at the Oxford University & Templeton Foundation, Trogir, Hrvatska, 2023.

—*AI Master Class: Etički i pravni aspekti*, Fakultet organizacionih nauka i Istraživačko-razvojni institut za veštačku inteligenciju Srbije, 2023.

—*Trust in Science*, High Performance Computing Centre, Štutgart, Nemačka, 2022.

—*Representing the World in Developing Mind*, CEU, Budimpešta, Mađarska, 2021.

—*Zimska škola otvorenih podataka i programiranja za studente društvenih i humanističkih nauka*, Fondacija *Petlja* i Microsoft Development Center, 2020.

—*Beogradska zimska škola indoevropske lingvistike*, Odeljenje za klasične nauke, Filozofski fakultet Univerziteta u Beogradu, 2020.

—Obuka zaposlenih za pripremu, pisanje i budžetiranje HORIZON projekata, *EUTA*, 2022.

—Obuka zaposlenih Etika i integritet, *Agencija za borbu protiv korupcije*, 2022.

—Kako komunicirati savremenu nauku? *Centar za promociju nauke*, 2022.

Subotićeva je član sledećih profesionalnih udruženja:

—*Philosophy of Science Across Mediterranean* (POND),

—*Eastern European Network for Philosophy of Science* (EENPS),

—*European Philosophy of Science Association* (EPSA),

—*European Society for Philosophy and Psychology* (ESPP),

—*International Society for the Philosophy of the Sciences of the Mind* (ISPSM).

Angažman dr Subotić u popularizaciji nauke je izražen, kontinuiran, i usmeren ka informisanju, razvijanjem kritičkog mišljenja i digitalne pismenosti. U okviru poziva Centra za promociju nauke, bila je ko-rukovodilac i član tima projekta *Naučna učionica*: *društveni i računarski aspekti* sa još pet kolega i koleginica istraživača i doktoranada. Projekat je podrazumevao dodatnu edukaciju učenika iz više srednjih škola u Srbiji u oblastima filozofije nauke, socijalne epistemologije i pravljenja modela. U okviru projekta *TECHETHOS*, dr Subotić je sa još dvojicom kolega moderirala seriju radionica vezanih za inovativnu društvenu igru o etičkim izazovima novih tehnologija, pružala stručno vođenje prilikom izložbe „ChatGPT i obrada prirodnih jezika“ na Filozofskom fakultetu i u Kulturnojstanici Svilara, i kreirala radionice u okviru iste izložbe koje su se pored fakulteta i Svilare odvijale i u Četrnaestoj beogradskoj gimnaziji.

Subotićeva je aktivno bila uključena i u rad Filozofskog fakulteta i Instituta za filozofiju. Bila je deo radne grupe dekana za unapređenje statusa istraživača na Filozofskom fakultetu, učestvovala je u radu komisije za akreditaciju Filozofskog fakulteta kao naučno-istraživačke organizacije, i bila moderator i tehnička podrška za mesečni seminar Instituta za filozofiju.

1. **ZAKLJUČAK KOMISIJE I PREDLOG**

Na osnovu pregleda rezultata i analize priloženog materijala o naučno-istraživačkom radu dr Vanje Subotić, Komisija je zaključila da kandidatkinja ispunjava i kvantitativne i kvalitativne uslove za izbor u zvanje *naučnog saradnika* i pokazuje zadovoljavajući nivo produktivnosti, efikasnosti i posvećenosti u ispunjavanju svojih radnih obaveza propisanih ugovorom o radu*.* Spisak radova Subotićeve koji se vrednuju za unapređenje u naučno zvanje čini **10naučnih rezultata uz doktorsku disertaciju**, koji nose **ukupno 34,3 bodova odnosno 40,3 uz doktorsku disertaciju**. Od toga u grupaciji **Obavezni (1) ostvareno je 33,3 bodova (minimum 10),** dok u grupaciji **Obavezni (2)** je **ostvareno 27,3 bodova (minimum 7)**. Iz ovoga je očigledno da dr Subotić **premašuje propisani minimalni broj bodova i ispunjava uslove za sticanje zvanja *naučni saradnik***.

Svi radovi u bibliografiji dr Subotić su nastali u okviru nacionalnih projekata finansiranih od strane Ministarstva prosvete, nauke i tehnološkog razvoja i Filozofskog fakulteta, ili međunarodnih projekata finansiranih iz evropskih fondova. Najveći broj ovih radova objavljen je u međunarodnim časopisima ili prezentovan na međunarodnim konferencijama. Imajući u vidu njene godine, dr Subotić pokazuje izuzetnu samostalnost i originalnost u naučno-istraživačkom radu zbog čega smatramo da je u pitanju naučni podmladak koji zaslužuje pažnju, pogotovo imajući u vidu i njenuposvećenost konstantnom akademskom usavršavanju kroz obuke i radionice. Time što aktivno i redovno učestvuje u izradi koautorskih radova i angažuje se u projektima popularizacije naučnog rada i radu samog fakulteta i matičnog instituta pri fakultetu, dr Subotić pokazuje takođe i zadovoljavajući stepen komunikativnosti, kolegijalnosti, profesionalnostii brige za dobrobit institucije.

Na osnovu pregleda i analize priloženog materijala, Komisija je zaključila da dr Subotić ispunjava sve uslove propisane *Pravilnikom o postupku, načinu vrednovanja i kvantitativnom iskazivanju naučnoistraživačkih rezultata istraživača*,*Zakonom o nauci i istraživanju*, kao i *Statutom Filozofskog fakulteta* za sticanje zvanje NAUČNI SARADNIK. Imajući u vidu uslove propisane zakonom kao i dosadašnji ukupni naučno-istraživački učinak kandidatkinje, Komisija sa zadovoljstvom predlaže Nastavno-naučnom veću Filozofskog fakulteta Univerziteta u Beogradu da se dr Vanja Subotić izabere u zvanje NAUČNI SARADNIK za užu naučnu oblast *Filozofija*.

U Beogradu, 07.03.2024.

**KOMISIJA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr Miljana Milojević, vanredni profesor (predsednik komisije)

Univerzitet u Beogradu – Filozofski fakultet

Odeljenje za filozofiju

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr Voin Milevski, vanredni profesor

Univerzitet u Beogradu – Filozofski fakultet

Odeljenje za filozofiju

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr Janko Nešić, naučni saradnik

Institut društvenih nauka u Beogradu

1. M22 za oblast društvene nauke – psihologija, M23 za oblast filozofija i etika. Prijavljuje se broj bodova za oblast filozofija i etika izračunat prema važećoj formuli za tri i više autora rada iz društvenih nauka u *Pravilnikuo sticanju istraživačkih i naučnih zvanja*(3,3 boda). [↑](#footnote-ref-2)