НАСТАВНО-НАУЧНОМ ВЕЋУ

ФИЛОЗОФСКОГ ФАКУЛТЕТА

УНИВЕРЗИТЕТА У БЕОГРАДУ

Одлуком Наставно-научног већа Филозофског факултета Универзитета у Београду на седници одржаној 22. фебруара 2024.године, изабрани смо у стручну Комисију за утврђивање услова за стицање научно-истраживачког звања НАУЧНИ САРАДНИК за Милоша Ковачевића. На основу увида у поднету документацију и научни рад кандидата, Комисија подноси следећи

**ИЗВЕШТАЈ**

1. **Биографија**

Милош Ковачевић рођен је 18. септембра 1992. године. Основне студије филозофије уписао је на Филозофском факултету у Београду 2011. године, а завршио је 2015. године, са просечном оценом 9,12. Тема завршног рада била је „Одређење индоктринације у савременој аналитичкој филозофији“, а менторка на изради завршног рада била је проф. др Љиљана Раденовић. Мастер студије филозофије завршио је на истом Факултету 2016. године. Имао је просечну оцену 10 на мастер студијама и одбранио је завршни мастер рад под насловом „Слобода и представничка демократија: Разматрања о Миловом принципу штете“ са оценом 10. Ментор на изради мастер рада био је проф. др Иван Младеновић. Од 2018. студент је докторских студија филозофије на Филозофском факултету. Докторске студије филозофије на истом Факултету уписао је 2018. године, а завршио 2023. године са просечном оценом 9,83. Одбранио је докторску дисертацију под насловом „Лична аутономија и политичко одлучивање“ под менторством проф. др Ивана Младеновића.

Од 2018. године до 2022. године био је ангажован као стипендиста Министарства просвете, науке и технолошког развоја Републике Србије у оквиру пројекта *Динамички системи у природи и друштву: филозофски и емпиријски аспекти*, чији је носилац Институт за филозофију Филозофског факултета у Београду. Од 2018. године ангажован је такође у настави на Филозофском факултету, Универзитета у Београду, на извођењу вежби из предмета Увод у проблеме политике/ Увод у филозофију политике и Савремене теорије правде (2018/2019). Од 2022. године је запослен на Институту за филозофију Филозофског факултета у Београду у звању истраживач сарадник.

Милош Ковачевић је до сада објавио четири научна рада. Учествовао је на следећим научним конференцијама:

*Перспективе политичких наука у савременом друштву II*, Инситут за политичке студије, Београд, 2023, са излагањем под насловом „Између гарантованог запослења и универзалног основног дохотка – универзалне основне услуге“

*Seventh International Interdisciplinary Conference for Young Scholars in Social Sciences and Humanities Contexts*, Филозофски факултет, Универзитет у Новом Саду, 2023, са излагањем под насловом „Moral Autonomy and Existence of God“

*13th Braga Meetings on Ethics and Political Philosophy*, Универзитет Минхо, Брага, 2023, са излагањем под насловом„Green Decommodification of Labor and Universal Basic Services“

*EMERGE*, Институт за филозофију и друштвену теорију, Београд, 2022, са излагањем под насловом„Online Deliberation and Personal Identity“

*Чему још образовање? Еманципација и/или образовање: путеви и распућа*, Институт за филозофију и друштвену теорију, Београд, 2020, са излагањем под насловом „Шта еманципација није? Одређење индоктринације у савременој аналитичкој филозофији“

*Fifth International Interdisciplinary Conference for Young Scholars in Social Sciences and Humanities Contexts*, Филозофски факултет, Универзитет у Новом Саду, 2019, са излагањем под насловом „Лична аутономија и политичко одлучивање“

*Izazovi društvenih i humanističkih znanosti u 21. stoljeću*, Filozofski fakultet, Split, 2019, са излагањем под насловом „Биотехнологија у контексту друштвене правде“

*Felix Romuliana*, Зајечар, 2017, са излагањем под насловом „Хијерархијска анализа личне аутономије и проблем манипулације“.

1. **Библиографија**

M20

M24 Ковачевић, Милош (2022) „Веровати под присилом: Разматрање Локовог аргумента у прилог толеранције“,*Theoria* 65 (4): 61–76, број страна: 16, doi: 10.2298/THEO2204061K, број хетероцитата: 0

M24 Ковачевић, Милош(2017) „Хијерархијска анализа личне аутономије и проблем манипулације“, *Theoria*, 60 (2): 85–100, број страна: 16, doi: 10.2298/THEO1702085K, број хетероцитата: 1

M24 Ковачевић, Милош(2016) „Одбрана Миловог едукативног аргумента у прилог представничке демократије“, *Theoria*, 59 (4): 85–92, број страна: 8, doi: 10.2298/THEO1604085K, број хетероцитата: 0

M30

M34 Kovačević, Miloš (2023) „Green Decommodification of Labor and Universal Basic Services“ U: *13th Braga Meetings on Ethics and Political Philosophy Book of Abstracts*(pp. 104–105). Braga: University of Minho, broj heterocitata: 0

M34 Kovačević, Miloš (2023) „Moral Autonomy and Existence of God“ U: K. Ostojić, F. Di Rienzo (eds.), *Seventh International Interdisciplinary Conference for Young Scholars in Social Sciences and Humanities Contexts*(pp. 50–51). Novi Sad: Filozofski fakultet, Univerzitet u Novom Sadu, broj heterocitata: 0

M34 Kovačević, Miloš (2022) „Online Deliberation and Personal Identity“ U: V. Mevorah et al. (eds.), *EMERGE 2022 Book of Abstracts*(pp. 32–33). Beograd: Institut za filozofiju i društvenu teoriju, broj heterocitata: 0

M34 Kovačević, Miloš (2020) „Šta emancipacija nije? Određenje indoktrinacije u savremenoj analitičkoj filozofiji“ U: M. Velinov et al. (eds.), *Čemu još obrazovanje?*(pp. 40). Beograd: Institut za filozofiju i društvenu teoriju, broj heterocitata: 0

M34 Kovačević, Miloš (2019) „Lična autonomija i političko odlučivanje“ U: A. Mirković (eds.), *Fifth International Interdisciplinary Conference for Young Scholars in Social Sciences and Humanities Contexts*(pp. 47). Novi Sad: Filozofski fakultet, Univerzitet u Novom Sadu, broj heterocitata: 0

M34 Vučković, Aleksandra i Kovačević, Miloš (2018) „Biotehnologija u kontekstu društvene pravde“ U: L. Donadini (eds.), *Izazovi društvenih i humanističkih znanosti u 21. stoljeću* (pp. 36). Split: Filozofski fakultet, broj heterocitata: 0

M50

M53 Вучковић, Александра и Ковачевић, Милош(2018) „Ка обухватнијој интерпретацији Кантове етике: Случај оних на које гледамо само као на средство“, *Филозофске студије*, 34: 79–98, број страна: 20, број хетероцитата: 0

M60

M64 Ковачевић, Милош(2023) „Између гарантованог запослења и универзалног основног дохотка – универзалне основне услуге“ У: Ненад Спасојевић, Андреа Матијевић (прир.), *Научна конференција: перспективе политичких наука у савременом друштвуII* (стр.21-22). Београд: Институт за политичке студије, број хетероцитата: 0

M64 Ковачевић, Милош(2017) „Хијерархијска анализа личне аутономије и проблем манипулације“ У: М. Петковић(прир.), *18. Међународна филозофска школаFelix Romuliana*(стр. 21–22). Зајечар: ЦЕКИТ: Центар за културу и туризам града Зајечара, број хетероцитата: 0

M70

M70 Ковачевић, Милош(2023) „Лична аутономија и политичко одлучивање“, Београд: Филозофски факултет, број хетероцитата: 0

1. **Анализа научних радова**

Милош Ковачевић је до сада објавио четири научна рада. Објавио је 2016. године чланак „Одбрана Миловог едукативног аргумента у прилог представничке демократије“ у часопису *Theoria*, 59 (4), стр. 85–92. Након тога 2017. године објавио у часопису *Theoria* чланак под насловом „Хијерархијска анализа личне аутономије и проблем манипулације“, *Theoria,* 60(4), стр. 85–100. У 2018. години објавио је коауторски чланак „Ка обухватнијој интерпретацији Кантове етике: Случај оних на које гледамо само као на средство“ у часопису *Филозофске студије*, 34, стр. 79–98. У 2022. години објавио је чланак „Веровати под присилом: Разматрање Локовог аргумента у прилог толеранције“ у часопису *Theoria*, 65 (4), стр. 61–76. Поред тога објавио је и апстракте са конференција на којима је учествовао (укупно 8).

У чланаку „Одбрана Миловог едукативног аргумента у прилог представничке демократије“ брани се становиште да Мил нуди два аргумента у прилог представничке деморатије. Посебна пажња посвећује се едукативном аргументу по коме представничка демократија нуди највеће могућности за образовање грађана. Овај Милов аргумент се у раду брани од Арнесонове критике. Арнесон указује да постоји извесна несагласност између Милових аргумената које износи у различитим деловима свог политичког учења. У раду се заступа гледиште да се Милово учење може одбранити од овог типа критике и да је знатно кохерентније него што Арнесон претпоставља.

У раду „Хијерархијска анализа личне аутономије и проблем манипулације“разматрају се теорије личне аутономије Харија Франкфурта и Џералда Дворкина. Ковачевић указује да је Франкфуртова теорија чисто структурална зато што се њоме не узима у обзир начин стицања жеље другог реда, сматрајући да то оставља могућност за утицаје на особу који би подрили њену аутономију. Тврди се да Дворкин, са друге стране, привидно избегава проблем манипулације увођењем услова процедуралне независности. Ковачевић ипак аргументује да Дворкинов допринос није теоријски задовољавајући зато што није довољно да прихватљива анализа личне аутономије само наведе неколико интуитивних примера утицаја који ограничавају личну аутономију, него је потребно и да понуди разлог због којег се такви утицаји сматрају опасним по личну аутономију, односно да успостави некакву врсту критеријума. Указујући на наведени проблем аутор даје сопствени допринос овој теми кроз одређење критеријума на коме ће процедурална независност бити утемељена.

У раду „Веровати под присилом: Разматрање Локовог аргумента у прилог толеранције“ Ковачевић разматра Локов аргумент у прилог верске толеранције. У првом делу рада се посебно истражује Локово становиште о неделотворности присиле. У другом делу рада фокус се помера на ревидирану верзију оригиналног Локовог аргумента у којој по Ковачевићевом мишљењу централно место има појам аутентичности. Аутор сматра да је уместо потраге за веровањима која нису производ никаквог утицаја неопходно одредити карактер каузалне историје која генерише аутентична веровања. С тим у вези уводи се дистинкција између легитимних и нелегитимних утицаја којомаутор настоји да понуди допринос савременом промишљању толеранције.

У коауторском чланку „Ка обухватнијој интерпретацији Кантове етике: Случај оних на које гледамо само као на средство“у центру пажње је Кантова етика, посебно у вези са питањем односа према животињама. У првом делу рада се разматрају основне претпоставке Кантове етике и разматра Кантово искључивања животиња из домена важења моралних закона. Тврди се да је ово искључивање неоправдано и да се може критиковати из перспективе аргумента заснованог на граничним случајевима. У раду се потом разматра решење моралног статуса животиња које је понудила Кристин Корсград и показује да оно уједно решава и унутрашњу тензију унутар Кантове етике.

Поред размотрених објављених радова, кандидат је успешно одбранио докторску дисертацију под називом *Лична аутономија и политичко одлучивање*. Комисија за оцену и одбрану докторске дисертације је установила да сењен значајан допринос огледа у томе што иако су поједини теоретичари истакли значај везе између делиберативне демократије и личне аутономије, у докторској дисертацији Милоша Ковачевића се та веза разматра на систематски начин полазећи од анализе личне аутономије која се потом истражује с обзиром на различите моделе демократског одлучивања, и то пре свега у контексту модела јавне делиберације. У дисертацији је на убедљив начин образложено под којим условима се може очекивати да лична аутономија грађана буде очувана у процесу демократског одлучивања. Комисија је такође установила да је реч о оригиналном и самосталном научном раду.

1. **Квалитативни показатељи научног рада**

Кандидат је од 2018. године ангажован у настави на Филозофском факултету, Универзитета у Београду, на извођењу вежби из предмета Увод у проблеме политике/ Увод у филозофију политике и Савремене теорије правде (2018/2019).

Учествовао је у организација радионице под називом „Слобода и/или сигурност? Етичке и политичке границе личне одговорности“ одржане 25. марта 2023. године поводом Отворених врата Филозофског факултета у Београду.

Кандидатов научни рад под називом „Хијерархијска анализа личне аутономије и проблем манипулације“је цитиран у Bizimana еt al. „Acquiring Epistemological And Moral Autonomy In A Different Culture: An Educational Goal In Rwandan Secondary Schools“, *Multicultural Education* 8 (4): 66-70 DOI: 10.5281/zenodo.6426330

1. **МИНИМАЛНИ КВАНТИТАТИВНИ ЗАХТЕВИ**

**ЗА СТИЦАЊЕ ПОЈЕДИНАЧНИХ НАУЧНИХ ЗВАЊА**

|  |  |  |  |
| --- | --- | --- | --- |
|  | **За друштвене и хуманистичке науке** |  |  |
|  |  |  |  |
|  |  |  |  |
| Диференцијални услов - | Потребно је да кандидат има најмање XX поена, који треба да припадају следећим категоријама: |  |  |
| од првог избора у претходно  звање до избора у звање |  |  |  |
|  |  |  |  |
|  |  | Неопходно | Остварено |
|  |  | XX= |  |
| **Научни** | Укупно | 16 |  |
| **сарадник** |  |  | 22,4 |
| Обавезни (1) | M10+M20+M31+M32+M33+M41+M42+M43+M44+M45+M51+M52 | 10 | 11212 |
|  |  |  | 12 |
| Обавезни (2) | M11+M12+M13+M14+M21+M22+M23+M24+M31+M41+M42+M51 | 7 |  |
|  |  |  | 12 |
| **Виши** | Укупно | 50 |  |
| **научни** |  |  |  |
| **сарадник** |  |  |  |
| Обавезни (1) | M10+M20+M31+M32+M33+M41+M42+M43+M44+M45 +M51+ M52 +M53+M54+M61 | 40 |  |
|  |  |  |  |
| Обавезни (2)\* | M11+M12+M13+M14+M21+M22+M23+M24+M31+M41+M42 | 30 |  |
|  |  |  |  |
| **Научни** | Укупно | 70 |  |
| **саветник** |  |  |  |
| Обавезни (1) | M10+M20+M31+M32+M33+M41+M42+M43+M44+M45+M51+M52 +M53+M54+M61 | 54 |  |
|  |  |  |  |
| Обавезни (2)\* | M11+M12+M13+M14+M21+M22+M23+M24+M31+M41+M42 | 40 |  |
|  |  |  |  |
|  |  |  |  |

1. **Закључак**

Сви објављени радови кандидата су из области етике и филозофије политике. Упркос томе што се у већини радова кандидат бави модерним ауторима (Локом, Кантом и Милом), становишта ових аутора не разматрају сесамо историјско-филозофски, већ се указује на савремени значај и релевантностњихових теорија.

Кандидат има објављена четири научна рада у релевантним часописима и учествовао је на осам конференција. С обзиром да испуњава све услове за избор у предвиђено научно звање, прелажемо Наставно-научном већу Филозофског факултета да изабере др Милоша Ковачевића у звање научни сарадник за научну област Филозофија у области друштвено-хуманистичких наука.

Београд, 4 . 3. 2024.

Комисија:

др Иван Младеновић, редовни професор

Филозофски факултет, Универзитет у Београду

др Љиљана Раденовић, редовни професор,

Филозофски факултет, Универзитет у Београду

др Бојан Благојевић, доцент,

Филозофски факултет, Универзитет у Нишу