Наставно-научном већу

Декану, проф. др Данијелу Синанију

Молба и образложење у вези са Извештајем Етичке комисије у вези за Захтевом др. Филипа Чукљевића за утврђивање неакадемског понашања у раду проф. др Машана Богдановског *Инференцијални контекстуализам као епистемичка антискептичка стратегија*

Поштовани проф. др Синани,

Схвативши да су два члана Етичке комисије најавом издвојених мишљења изразила неслагање са Извештајем Етичке комисије, замолила сам да Извештај који је био послат као материјал за Веће 22. фебруара ипак не иде на то Веће како бисмо на састанку Комисије утврдили у чему је проблем и како га решити.

Наиме, како је Правилником само дефинисано да Комисија пише извештај са мишљењем, али није прецизирано шта тај извештај треба да садржи, први пут када је Комисија писала извештај те врсте договорено је да извешај Комисије увек буде сажет приказ свега што се догађало у вези са одређеним захтевом. Чланови Комисије су сматрали да ће такав извештај бити од највеће помоћи члановима Већа при одлучивању. Из тог разлога у извештајима се не наводи само образложење одлуке до које се дошло гласањем, већ се наводе и све дилеме и не/слагања који су изнети на састанцима Комисије. С обзиром на ту праксу, иако је предвиђено Правилником, најављено издвајање мишења ми је деловало као неслагање са Извештајем.

Пошто се у овом случају ради о Извештају у коме је приказан низ догађаја у периоду од скоро три године и да се од подношења Захтева од стране др Чукљевића састав Комисије доста променио, имајући пре свега у виду одговорност Комисије према Већу, сматрала сам да је важно да установимо да ли постоји нешто релевантно што је речено да седницама Комисије, а испуштено у Извештају.

Закључак расправе која је вођена на седници Етичке комисије 29. фебруара 2024. године је да је Извештај веран приказ онога што се догађало у вези са Захтевом др Филипа Чукљевића за утврђивање неакадемског понашања проф. др Машана Богдановског у раду „Инференцијални контекстуализам као епистемичка антискептичка стратегија“ (Theoria 57-3, стр. 79-91), те да нема потребе да се било шта мења или допуњује.

Поврђујем да је Етичка комисија у сагласна на Извештајем у смислу веродостојности приказа свега релевантног што је било речено у вези са овим Захтевом.

1. 4. 2024.

Срдачни поздрави,

Ивана Б. Петровић

Председница Етичке комисије ФФ